b'\n_START_ARTICLE_\nPAOK FC\n_START_PARAGRAPH_\nPanthessalonikios Athlitikos Omilos Konstantinoupoliton ali kraj\xc5\xa1e PAOK je gr\xc5\xa1ki nogometni klub iz Soluna. Klub so 20. aprila 1926 ustanovili gr\xc5\xa1ki pregnanci iz Carigrada, kateri so se v Solunu nastanili zaradi gr\xc5\xa1ko-tur\xc5\xa1ke vojne (1920-1922). Klub igra v prvi gr\xc5\xa1ki nogometni ligi._NEWLINE_PAOK je trikrat osvojil 1. gr\xc5\xa1ko ligo (v sezonah 1975/1976, 1984/1985 in 2018/19), sedemkrat pa gr\xc5\xa1ki pokal (v sezonah 1971/72, 1973/74, 2000/01 in 2002/03, 2016/17, 2017/18, 2018/19). Od svoje ustanovitve dalje ni nikoli bil relegiran v ni\xc5\xbejo ligo. Najslab\xc5\xa1e dose\xc5\xbeeno mesto v doma\xc4\x8di ligi je dosegel v sezoni 1995\xe2\x80\x9396, ko je bil \xc5\xa1tirinajsti. Isti uspeh si delita \xc5\xa1e PAOK-ova rivala, Olympiacos in Panathinaikos._NEWLINE_Na evropski ravni je bil PAOK ve\xc4\x8dkratni udele\xc5\xbeenec Evropske lige. Najbolj\xc5\xa1i evropski uspeh pa je dosegel v sezoni 1973/74, ko je se je prebil v \xc4\x8detrtfinale pokala pokalnih prvakov (tam ga je izlo\xc4\x8dil Milan. Poleg tega, pa je PAOK edini gr\xc5\xa1ki klub, ki ima ve\xc4\x8d zmag kot porazov v evropskih tekmovanjih (57 zmag, 48 remijev in 53 porazov [do 1. 5. 2016]). Gostujo\xc4\x8da zmaga proti Lokomotivi Tbilisiju z 0-7 na 16. september 1999 v Evropski ligi je najve\xc4\x8dja zmaga gr\xc5\xa1kega kluba v evropskih tekmovanjih._NEWLINE_Doma\xc4\x8di stadion PAOK-a je Toumba Stadium, kateri sprejme 28.803 gledalcev. Barvi dresov sta \xc4\x8drna in bela.'